ข้อบังคับของ ก.บช. ว่าด้วยหลักเกณฑ์และวิธีการเกี่ยวกับการขอการออก การต่ออายุ และการออกใบแทนใบอนุญาตเป็นผู้สอบบัญชีรับอนุญาต

ข้อบังคับของ ก

ข้อบังคับของ
ก.บช.
ว่าด้วยหลักเกณฑ์และวิธีการเกี่ยวกับการขอ
การออก
การต่ออายุ และการออกใบแทนใบอนุญาต
เป็นผู้สอบบัญชีรับอนุญาต
---------------------
       อาศัยอำนาจตามความในมาตรา  11  (3) แห่งพระราชบัญญัติผู้สอบบัญชี พ.ศ.
2505 ก.บช. ออกข้อบังคับวางหลักเกณฑ์และวิธีการเกี่ยวกับการขอ
การออก การต่ออายุ
และการออกใบแทนใบอนุญาตเป็นผู้สอบบัญชีรับอนุญาต
ดังต่อไปนี้
       ข้อ   1 
ผู้ขอใบอนุญาตเป็นผู้สอบบัญชีรับอนุญาตต้องเป็นผู้ซึ่งจะขึ้นทะเบียนเป็นผู้
สอบบัญชีรับอนุญาตได้  ตามความในมาตรา 
15  หรือมาตรา  25  แห่งพระราชบัญญัติผู้
สอบบัญชี พ.ศ. 2505 แล้วแต่กรณี
       ข้อ   2  
ผู้ขอใบอนุญาตต้องทำคำขอขึ้นทะเบียนเป็นผู้สอบบัญชีรับอนุญาตและมีผู้
ลงลายมือชื่อรับรองตามแบบที่ ก.บช. กำหนด ยื่นต่อเลขานุการ
ก.บช.พร้อมด้วยหลักฐาน
(ถ้ามี) 
และรูปถ่ายอย่างชัดครึ่งตัวหน้าตรงท่าปกติไม่สวมหมวก  ขนาด 4x5 เซนติเมตร
จำนวน 3 รูป
       ข้อ  3 ให้เลขานุการ ก.บช. ประกาศชื่อ ที่อยู่ คุณวุฒิ
และอาชีพของผู้ขอขึ้น
ทะเบียนไว้  ณ
สำนักงาน ก.บช. เป็นเวลาไม่น้อยกว่า 15 วัน หากมีผู้คัดค้านก็ให้ยื่นคำคัด
ค้านพร้อมด้วยเหตุผลประกอบต่อเลขานุการ ก.บช.
ภายในกำหนดเวลาที่แจ้งไว้ในประกาศนั้น
       เมื่อได้ประกาศครบกำหนดแล้ว
ให้เลขานุการ ก.บช.เสนอคำขอขึ้นทะเบียนพร้อม
ด้วยหลักฐานประกอบ (ถ้ามี) รูปถ่าย และคำคัดค้าน (ถ้ามี)
ต่อ ก.บช. ในกรณีที่มีคำคัด
ค้าน เลขานุการ ก. บช. จะให้ผู้ถูกคัดค้านทำคำชี้แจ้งเสนอ
ก.บช. ด้วยก็ได้
       ข้อ  5  เมื่อ ก.บช.
ตกลงรับขึ้นทะเบียนผู้ใดเป็นผู้สอบบัญชีผู้รับอนุญาตและผู้นั้น
ได้ชำระค่าธรรมเนียมการออกใบอนุญาตแล้ว  ให้นายทะเบียนบันทึกชื่อ ที่อยู่ คุณวุฒิ
อาชีพ
สำนักงาน และรายการอื่นที่จำเป็น กับผนึกรูปถ่ายของผู้นั้นลงในทะเบียนผู้สอบบัญชีรับอนุญาต
แล้วจึงออกใบอนุญาตให้

ใบอนุญาตเป็นผู้สอบบัญชีรับอนุญาตให้มีลักษณะ   ขนาดรายการและข้อความตามที่
ก.บช. กำหนด กับให้ผนึกรูปถ่ายของผู้นั้นไว้ในใบอนุญาตด้วย
       ข้อ  5 
ให้นำความในข้อ 2 ข้อ 3 และข้อ 4 มาใช้บังคับแก่การขอขึ้นทะเบียน
เป็นผู้สอบบัญชีรับอนุญาตของผู้ถูกเพิกถอนใบอนุญาต   ตามความในมาตรา  20  แห่งพระ
ราชบัญญัติผู้สอบบัญชี พ.ศ. 2505 โดยอนุโลม
       ข้อ 6 ภายใต้บังคับมาตรา 20
แห่งพระราชบัญญัติผู้สอบบัญชี พ.ศ. 2505 คำขอ
ขึ้นทะเบียนของผู้ใด ก.บช. ปฏิเสธไม่รับขึ้นทะเบียนเป็นผู้สอบบัญชีรับอนุญาต
ผู้นั้นจะยื่นคำ
ขอขึ้นทะเบียนได้อีกต่อเมื่อพ้นกำหนด 180 วัน นับแต่วันที่
ก.บช. ปฏิเสธ เว้นแต่ ก.บช.
จะได้กำหนดไว้เป็นอย่างอื่น
       ข้อ 7
ผู้สอบบัญชีรับอนุญาตหรือผู้สั่งพักใช้อนุญาตอาจขอต่ออายุใบอนุญาตได้ โดยทำ
คำขอตามแบบที่ 
ก. บช. กำหนด ยื่นต่อนายทะเบียนภายในระยะเวลา 30 วัน ก่อนวันที่
ใบอนุญาตสิ้นอายุ พร้อมด้วยรูปถ่ายดังที่กำหนดไว้ในข้อ 2

ผู้ข้อต่ออายุใบอนุญาตต้องชำระค่าธรรมเนียมการต่ออายุใบอนุญาตก่อนวันที่ใบอนุญาต
สิ้นอายุ มิฉะนั้นเป็นอันขาดจากการเป็นผู้สอบบัญชีรับอนุญาต
       ข้อ  8 เมื่อปรากฏแก่นายทะเบียนว่า
ผู้ขอต่ออายุใบอนุญาตยังเป็นผู้มีลักษณะครบ
ถ้วนซึ่งจะขอขึ้นทะเบียนเป็นผู้สอบบัญชีรับอนุญาตได้   และใบอนุญาตเดิมยังไม่ขาดอายุหรือ
ถูกเพิกถอน
ก็ให้นายทะเบียนรับชำระค่าธรรมเนียมการต่ออายุใบอนุญาต แล้วออกใบอนุญาต
ให้มีกำหนดอายุอนุญาตสืบต่อจากเดิม
       ข้อ    9 
ผู้สอบบัญชีรับอนุญาตอาจขอใบแทนใบอนุญาตได้โดยทำคำขอตามแบบที่
ก.บช. กำหนด
ยื่นต่อนายทะเบียนพร้อมด้วยรูปถ่ายดังที่กำหนดไว้ในข้อ 2

การออกแบบใบแทนใบอนุญาตนั้นให้ผนึกรูปถ่ายของผู้ขอลงในทะเบียนผู้สอบบัญชีรับ
อนุญาตและในใบแทนใบอนุญาตด้วย

ให้ไว้ ณ วันที่ 7 มกราคม พ.ศ. 2506

พลโท อัมพร จินตกานนท์

ประธานกรรมการ